174 



1. Conus (Chelyconus) Böckhi, nov. form. 



IV. tábla, 1. ábra. 



Héja vastag, kúpalakú, mérsékelten kiálló tekercscsel, mely átalában 

 homorú, mi az egyes tekervényekre is áll, melyeken egy sekély csatorna 

 vonul végig, s mely tekervényeket mély varrányok választanak el egymás- 

 tól. Az utolsó tekervény felszínét többé-kevesbbé erős S alakú növési vona- 

 lak és haránt futó barna szaggatott vonalokból álló színezés fedi, mely 

 színes vonalaknak megfelelően a héj alsó részén 3 — 4 ráncz emelkedik ki. 

 Szájnyílása keskeny, alsó részében kiszélesedve. A felső kivágás mérsékel- 

 ten nagy. Orsóját a belső ajak csak kevéssé vastagítja meg, az összehúzott 

 növési vonalak által alkotott külső daganat meglehetősen nagy. 



A szóban álló conus alak közel áll a Conus ventricosus, Bronn.-hoz^ 

 különbözik azonban ettől valamivel karcsúbb alakja, tekercsének kiemel- 

 kedettsége, a tekervények felső részén a vonalozás hiánya, főleg azonban 

 színezése által, mely a C. ventricosus-nál rendetlenül helyezkedett és meg- 

 szaggatott foltokból, míg a G. Böchhi-nél kissé ritkán álló, csak kevésbbé 

 szaggatott vonalakból áll ; eltérő még a héj alsó része is, melyen amannál 

 sűrűn egymás mellett lévő barázdák vannak, míg alakunknál 3 — 4 ráncz 

 emelkedik ki. 



